62019TO0841_INF
A Törvényszék (tizedik tanács) 2020. július 15‑i végzése –Koopman International kontra EUIPO – Tinnus Enterprises és Mystic Products (Folyadékelosztó berendezés)
(T‑841/19. sz. ügy)
„Hatályon kívül helyezés iránti kereset – Közösségi formatervezési minta – Megsemmisítési eljárás – Folyadékelosztó berendezést ábrázoló, lajstromozott közösségi formatervezési minta – A fellebbezési tanács előtti eljárás felfüggesztése – Keresettel meg nem támadható aktus – Előkészítő aktus – Elfogadhatatlanság”
1.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Kizártság
(EUMSZ 263. cikk)
(lásd: 20–22. és 27. pont)
2.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Az EUIPO fellebbezési tanácsának a fellebbezési eljárást a Törvényszék ezen folyamatban lévő ügyet esetleg befolyásoló ügyben hozandó végleges határozatáig felfüggesztő határozata – Kizártság
(EUMSZ 263. cikk; 6/2002 tanácsi rendelet, 61. cikk, (1) bekezdés)
(lásd: 25., 26. és 28. pont)
Tárgy
Az EUIPO harmadik fellebbezési tanácsának a Mystic Products Import & Export és a Koopman International, valamint a Tinnus Enterprises közötti megsemmisítési eljárással kapcsolatban 2019. szeptember 18‑án hozott ideiglenes határozata (R 1009/2018‑3. sz. ügy) ellen benyújtott kereset.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék a Koopman International BV‑t kötelezi a saját költségeinek, valamint az Európai Unió Szellemi Tulajdoni Hivatala (EUIPO) és a Tinnus Enterprises LLC részéről felmerült költségeknek a viselésére.